MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Paludes misjonitöö eesliinide pärast,
palume Jumala ilmumist misjonitöö kõige raskematesse paikadesse.
Kuid kas me palved üldse mõjuvad kuskil kaugetes maades?
Vastus on käega katsutav.
Tutvustasime teile kevadel oma saates
üht usklikuks saanud endist islamiusu õpetajat -
nigeerlasest Mohamedi.
Täna panustab ta koos meeskonnaga jumalariigi töösse
ja nii võtsime me nad oma palvete sihtmärgiks.
Peagi peale me saates osalemist saime kõne,
et 78 moslemit olid just saanud kristlaseks.
Ehk siis - palved kannavad vilja, tuues kaasa igavese elu.
Tulge siis täna kaasa me palvematkale
tagakiusatud kristlaste eest!
Räägime täna palvest ja selle tähendusest.
Minuga on täna stuudios kaks stiilset härrasmeest.
Üks neist täitsa oma poiss
ehk Märtrite Hääle tegevjuht Hannu Lahtinen.
Teine mees aga on evangelist Matias Toiviainen.
Tere tulemast teile mõlemale! - Aitäh!
Tore olla siin.
Tore, et said tulla, viibides parasjagu just Soomes.
Täna räägime siis palvest.
Tahan lugeda Piiblist Efeslaste 6:18-20, kus Paulus ütleb:
"...palvetage...eestpalvetega kõigi pühade eest
ja minugi eest,
et mulle antaks arukust, kui ma avan suu,
julgelt teada anda evangeeliumi saladust,
mille käskjalana ma olengi ahelais,
et ma selles julgust saades hakkaksin rääkima nii, nagu ma pean"
Paulus oli aheldatuna vangis, mis sobib hästi meie teemaga,
kuna puutume sellega ka sagedasti kokku.
Pauluse palve oli endiselt, et ta võiks kuulutada evangeeliumi -
ahelates või mitte.
Ta igatsus oli, et Jumala Sõna läheks edasi.
Nagu ma sissejuhatuses ütlesin, siis paljud võivad mõelda,
mis kasu ka nende palvest võiks olla Aafrika või mõne muu paiga heaks?
Kuid Pauluse ajal polnud palve kuidagi piiratud,
nii et Püha Vaim teadis, mida Piiblise kirja panna -
palve Jumala Sõna kuulutajate eest on ülimalt oluline
ja saadab ka jumalariigis palju korda.
Ka Ilmutuse raamatus kirjeldatakse palvet väga erilisel moel.
Seal räägitakse palveist kui suitsust, mis tõuseb Jumala trooni ette.
Ilmutuse 8:4: "Ja suitsutusrohtude suits
tõusis koos pühade palvetega ingli käest Jumala ette."
Mõelda vaid, milline kuvand - sinna need me palved lähevad.
Ja seal on just juttu palvetest mitmuses - usklike palved.
Olen ise täiesti kindel,
et mida enam me leiame ühist palveaega ja palveteemasid,
siis seda enam saame ka vastuseid.
Oleme seda Märtritegi Hääles mitmeid kordi näinud,
mis võib juhtuda kasvõi ühe väikese saate järel,
kus suurel hulgal uusi inimesi on saanud usklikuks.
Esitasime möödunud aastal palvesoovi,
et Iraani oleks vaja rajada turvakodu.
Läks vaid paar nädalat, kui inimesed hakkasid palvetama
ja me saime sinna selle turvakodu, mis toimib väga hästi.
Sageli räägitakse sellest,
kuidas islami maailmas valitseb praegu aeg,
kus moslemid saavad päästetud rohkem kui läbi kogu ajaloo.
Seda erinevatel põhjustel, aga peamine põhjus on siiski see,
et kristlased hakkasid juba mitukümmend aastat tagasi
islami maailma eest palvetama.
Ja nüüd asjad arenevad väga tähendusrikkal moel.
Kuna aga Matias on siin,
siis suundume otse Aafrikasse, mis on sinu jaoks väga armas paik.
Kuulutasid hiljaaegu Tansaanias Jumala Sõna.
Kuna sa aga oled evangelist,
siis räägi esmalt, millega sa praegusel ajal tegeled?
Püüan hoida kogu loo võimalikult lihtsana
ja anda endast parima, et mitte jääda Pühale Vaimule jalgu,
vaid teha seda, mida Tema soovib.
Me ju teame, et Tema tahe on tuua kõik rahvad Jeesuse juurde
ja et evangeelium saaks kuulutatud kõigile rahvastele.
Jumal on läkitanud minusuguse lihtsa mehe
erinevate rahvaste sekka, et kuulutada neile evangeeliumi.
Nii on mul olnud eesõigus
olla esimene inimene sadade tuhandete inimeste jaoks,
kes on maininud neile Jeesuse nime ja juhtinud neid tundma elavat Jumalat
Oleme näinud ka seda,
kuidas Jumal on valinud ja kutsunud väga palju lapsi enese juurde.
Nii pered kui suguvõsadki on saanud koos usklikuks
ja hakanud järgima Jeesust.
On sul juba väikesest peale olnud see igatsus ja tahe
kuulutada rahvastele Jeesusest?
No see muutus akuutsemaks mu jaoks pigem teismeeas.
Mängisin tol ajal jäähokit,
kuid Jumal valis mu välja ja täitis mu Püha Vaimuga,
kutsudes mind oma riigi tööle, nii et nii leidsin ka parema tegevuse,
minnes juba noore kutina laia maailma.
Viimased 6 aastat aga olen siis teinud misjonitööd.
Kuid nii nagu jäähoki on meeskonnatöö,
nii on sul ka täna oma meeskond, kellega koos toimetad.
Räägi neist ka veidi.
Hetkel tegutsen sellise organisatsiooni all
nagu "Kristus kõigile rahvastele" (Christ For All Nations),
mis on rajatud evangelist Reinhard Bonnke poolt.
Täna juhib seda USA'st Daniel Kolenda,
kelle visiooniks on koolitada ja tõsta esile
tuhandeid uusi evangeliste,
kes lähevad neisse piirkondadesse, kuhu pole veel Jumala Sõnaga jõutud.
Nii on minulgi eesõigus käia selliselt kuulutamas
ja treenida uusi evangeliste.
Nii et, kui mul oleks veel jäänud 10 päeva elada,
siis ma jutlustaks sellest 5 päeva
ja teised 5 päeva koolitaksin uusi evangeliste.
Nii ongi hetke eesmärk koolitada välja uusi evangeliste
ja saata nad välja sinna, kus pole kunagi kuuldud Jumala Sõna
Olid viimati Tansaanias
ja nagu õigesti aru saan, siis kuskil seal ranniku alal?
Kuidas seal see Jumala Sõna kuulutus välja näeb?
Ütleme nii, et hoopis teisiti, kui oleksin arvanud.
Kui sinna algul läksime,
vaatasid ka aastate pikkuse kogemusega evangelistid
tahapeeglisse,
ega keegi meid relvaga ei jälita või meile muudmoodi halba ei soovi.
Kuid seal rannikul teenides oli tunne,
otsekui Apostlite tegude raamat ja Ilmutuse raamat oleks ellu ärganud.
Ilmutuse raamatu 14. peatükk räägib sirbist,
mis kogub kokku kogu maa lõikuse.
See sirp on saanud meile hästi tuttavaks,
sest oleme näinud sadu tuhandeid, kui isegi miljoneid saamas päästetud.
Nad olid Apostlite tegude raamatus hämmingus sellest,
kui 3000 inimest sai ühe päevaga usklikuks,
aga me elame täna ajas,
kus nö tavalisel tööpäeval juhtub see juba enne lõunat
ja pärastlõunal läheb kõik edasi.
Paljud lapsed - just nimelt sealt moslemite aladelt...
See Tansaania ranniku ala on islamistlik, eks?
Jaa. Tegu on Ida-Aafrika rannikuga,
mis kulgeb Somaaliast Keenia rannikuni
ja kätkeb endas siis ka Tansaaniat.
Tegu on väga islamistliku piirkonnaga, kus üle 90% rahvast on moslemid.
Püha Vaim aga võib avada, mis tahes uksed.
Nii oleme saanud käia ka koraani-koolides ja mošeedes.
Olen ikka aegajalt saatnud Hannule videosid,
kus imaamid ja Koraani õppijad
kuulavad sõnumit Jeesuse ülestõusmisest.
See on kindlasti väga hea paik, kus kuulutada Jumala Sõna
ja see töö kannab kindlasti ka vilja.
Aafrikas on piirkondi, kus ühes kohas võib valitseda tugev kristlus
ja teises jälle islam, mis levib mööda Tansaania rannikut.
Kui nüüd mõni sealne moslem
saab usklikuks ja hakkab järgima Jeesust,
siis kas ta sattub samasugustesse raskustesse
nagu näiteks Somaalias, kus nende elu on lausa ohus.
Või mis olukord Tansaanias valitseb?
Pean evangelistina tunnistama,
et me püüdleme ikka positiivsemate lahenduste poole
ehk me palve on, et kui üks inimene saab päästetud,
siis ta pere tuleb talle järgi.
Ja on ka tulnud.
Kuid tõsi ta on, et oht on suurem kui me sooviks.
Nii meenuvad nii mitmedki inimesed,
keda peale usklikuks saamist on ähvardatud tappa
või kelle pere on ta hüljanud või teda survestanud.
Meenub üks noor Abdul,
kes oli oma linnas üks enim haritud moslemeid
ja kel oli diplomeid-tunnistusi erinevatelt maadelt.
Ta oli oma linnas valitud nö islamistlikuks juhiks.
Ta sattus mingil moel meie teenistustele.
Püha Vaim tõmbas teda
ja tungis ta südamesse Jumala Sõna ja armastuse läbi,
mispeale ta otsustas hakata järgima Jeesust.
Ei läinudki kaua, kui ta oli kusagilt teel koju
ja kamp mehi ründas teda,
pekstes ja röövides teda, jättes ta sinna maha vedelema.
Ta pääses küll õnneks eluga
ja kui ta käest küsiti, mis tundeid see temas tekitab,
vastas ta: "Ma tahan saada ristitud
ja kuulutada elu lõpuni evangeeliumi Jeesusest."
Ehk siis ta usk kandis teda isegi läbi selliste raskuste.
Need kõik on huvitavad lood ja neist oleks tore pikemaltki rääkida,
aga tehkem nüüd seda kõige olulisemat asja
ehk palugem nende eesliini kristlaste eest.
Üks paik on siis see Ida-Aafrika rannikuala,
aga Hannu, mis kohad seal veel on?
Sellised konfliktikohad Aafrikas?
Kogu Ida-Aafrika ja Põhja-Aafrika,
kuigi see konflikti ala on laienenud ka juba Kesk-Aafrika aladele,
kus tegutsevad hästi ohtlikud islamistlikud rühmitused.
Seal, kus on kristlased ja kus toetame eesliinil töötajaid,
seal on alati ka tagakiusu.
Kuid neis piirkondades me siis aitame.
Võib arvata, et nende huulilt kostub samasugune palve
kui Pauluse huulilt:
"Paluge, et Issanda sõna võiks levida edasi."
Nii et palume siis koos.
Matias, tee saa ots lahti.
Palume nende Aafrikas olevate eesliinide eest,
et Jumala Sõna võiks minna edasi.
Aitäh Sulle, Issand,
et Sa oled ka sealsete usuõdede-vendade Issand
ja Kuningas nendelgi aladel.
Sa oled võitnud ära pimeduse ja surma nendelgi aladel.
Aitäh, et evangeelium pole kunagi ahelais ega seotud,
vaid Sina tood vabaduse neile inimestele.
Aitäh, et hoiad ja kaitsed neid ja nende peresid
ja mõjutad-puudutad nende piirkondade valitsejaid
ja ka religioosseid juhte,
tuues rahu nende südamesse.
Aitäh, et mõjutad selliselt,
et mittekristlased näevad midagi tähendusrikast kristlastes,
igatsedes näha ja kuulda, mis neis on.
Aitäh, et täidad kohalikud inimesed igatsusega elava Jumala järele.
Palume eriti ka oma usuõdede-vendade pärast.
Anna neile kannatlikkust ja vastupidamist keset kitsaid aegu
ja julgust kuulutada Sinu Sõna.
On nad siis ahelais või mitte, kogevad tagakiusu või mitte -
peaasi, et kõik rahvad kuuleksid Sinu päästesõnumit.
Aitäh Sulle, Issand,
et hoiad kõiki lapsi, emasid-isasid, mehi ja naisi.
Aitäh, et tõstad nende keskel esile
evangeliste, prohveteid, apostleid ja õpetajaid.
Aitäh, et karjased tõusevad esile juhtima rahvaid Sinu juurde,
Jeesuse nimel.
Issand, ma tänan Sind,
et mitte ükski võim ega vägi ei saa selle vastu,
et Jeesus Kristus on Issand.
Nii palume ka,
et Sinu Issandaks olemise vägi paistaks välja sealsetel aladel,
kus kristlased võitlevad selle nimel, et viia Su Sõna edasi.
Las me sealsed usukaaslased kogeda Sinu õnnistusi,
Püha Vaimu võidmist ja armuandide toimimist.
Las Su imeline armastus täita nende teenimistööd,
nii et nad kogevad, et neil pole millestki puudu.
Õnnista ka Matiase eesolevaid aegu.
Juhi teda oma tahte kohaselt tegema seda evangelisti tööd,
Jeesuse nimel, aamen.
Aafrikast veel nii palju,
et meil on ka Nigeerias suured projektid käimas.
Hannu, anna väike ülevaade, kuidas nendega läheb?
Nagu juba alguses mainisid, Ilpo, siis oleme juba pikka aega igatsenud
laiendada oma tööd Põhja-Aafrika aladele.
Näiteks Kanuri hõimu seas,
kust on ka pärit terrorirühmituse Boko Harami juhid.
Boko Haram terroriseerib inimesi ja teeb suurt hävitustööd.
Samas on sealsed inimesed hakanud päästetud saama
ja me sealsel evangelistide kursusel osaleb hetkel 30 inimest.
Seal on olnud selliseid evangeliste, kelle kätel on olnud kristlaste verd.
Nagu Pauluse aegadel,
kui kogudusest hävitati tuhandete viisi kristlasi.
Milline arm siis, kui keegigi pöördub Jeesuse poole.
Üht uslikku piinati seal kord
ja ta teadis, et oleks ta vaid Jeesust eitanud,
oleks ta koheselt vabaks lastud.
Kuid see kõik veenis teda, et tegu on tõelise Jumalaga
ja nii teenib ta Jumalat kõige täiega edasi.
Selliseid inimesi on meil võimalus hetkel toetada
ja palves kanda.
Piirkonnas, kus toetame lesknaisi,
on hiljaaegu toimunud tõsised rünnakud.
Vähemalt 16 inimest on tapetud, kuigi tõenäoliselt rohkemgi veel.
Väga ohtlik olukord.
Kuid samas on tore,
et saame aidata lesknaisi, kelle elud on hävitatud.
Islamistid on rünnanud neid
ja hüüdnud: "Allahu Akbar!" ehk: "Allah on suurim!"
Nende kodud ja põllud on hävitatud.
Paljude mehed ja lapsed on tapetud nende endi silme all.
Kuid me oleme saanud osta neile lesknaistele põllumaad,
kust esimene saakki on juba koristatud.
Pagulaslaagrites elavatel inimestel pole mitte kui midagi,
aga nüüd on neil taas võimalus teha midagi
ja see on tõeliselt teraapiline.
On võrratu kuulda headest viljadest, mis innustab mind täiega.
Ühtlasi oleme aidanud üht laste kooli,
mille lähedal on suur massihaud,
kuhu on maetud need, kes on tapetud Jeesuse pärast.
Me toetame seda kooligi.
Lahti kristlik kool võttis selle oma sõpruskooliks.
Mu meelest on see nii tore,
kui mõni kool võetakse endale sõpruskooliks,
et seda siis aidata ja õnnistada.
Võrratu! Ja seda kõike tänu Märtrite Hääle toetajatele.
Näete hetkel pilte neist ostetud põldudest ja saagist,
mida on tõeliselt tore vaadata
ja mis on meile tohutu tänupõhjus.
Kuid läheme siit edasi järgmise olulise teemani,
mis puudutab turvakodusid.
Tagakiusatud kristlaste turvakodud on väga oluline osa kogu me tööst,
sest on kohti, kus inimene, peale seda, kui ta saab kristlaseks,
langeb väga tõsise tagakiusu ohvriks ja nende elu on lausa ohus.
Nii on olemas teatud peidupaiku, kuhu varjuda.
Nad saavad seal peavarju, toitu ja sageli ka piibliõpet.
Mitmetest neist saavad isegi evangelistid
peale seda, kui nad on saanud koos teiste kristlastega palvetada
ja uurida Jumala Sõna.
Nad lähevad ja viivad seda edasi ja see on võrratu.
Meil on turvakodud nii Indias kui Pakistanis.
Somaalias on olnud juba pikemat aega
ja Iraagis alates sellest aastast.
Selle aasta algusest toetame ka turvakodu Algeerias
ja Egiptuses on nüüd samuti üks uus koht.
Tean, et sellest ei saa palju rääkida,
aga saaksid sa, Hannu,
rääkida veidikenegi sellest Egiptuse turvakodust.
Turvakodu omamine Egptuses on ülimalt vajalik,
kuna seal suurel moslemi-maal
saavad mitmetest moslemitest kristlased,
sattudes seejärel hoobilt ohtu
kogedes vägivalda ja hüljatust perede poolt.
Seda ka riigi poolt.
Nii vajavad nad üht turvalist kohta ja selles tahamegi kaasa aidata,
olles juba saanud sealt häid uudiseid.
Mis puutub me uude turvakodusse Pakistanis,
siis see on pisut seotud sellega, millest Matias ennist rääkis.
Seal on küll väga pingeline praegu ja inimesed põgenevad sealt elu eest.
Moslemid saatsid ühele perele video nende röövitud tütre kohta,
kes oli poolsurnuks pekstud.
Ja siis nad ähvardasid seda peret.
Nii on sellest turvakodust saanud koht, kuhu põgenetakse,
kuigi aegajalt peab selle asukohta muutma.
Kuid kõige selle keskel on toimunud ka üks ristimistalitus.
Jumala Sõna läheb edasi.
Tegu on laiaulatusliku tööga,
kus läheb vaja rohkelt Jumala armu ja abi.
Rahalist tuge ja kõike muud samuti.
Kuid palvetame nüüd nende turvakodude eest.
Tahaksin veel öelda selle Iraani turvakodu kohta...
Hästi natukene.
Oleme sealtki saanud võrratuid uudiseid
päästetud saanud inimeste kohta.
Neil on olnud islami taust, kuid nüüd on saanud ka ristitud.
See töö on läinud seal hästi käima,
mistõttu peame siis palveis ka seda uut turvakodu meeles.
On ülimalt tore, et evangeelium läheb tagasi oma nö sünnipaika.
Tõeline rõõm tõesti.
Matias, palun nüüd jälle sind,
et juhiksid meid palvesse nende turvakodude eest.
Palvetame.
Aitäh Issand,
et oled lasknud Märtrite Häälel luua selliseid turvakodusid,
mis on kui rahupaigad Su lastele.
Aitäh Isa, et neil on üks turvaline koht,
kus kasvada ja õppida tundma Sind koos oma usuõdede- ja vendadega.
Palume, et tooksid esile inimesi, kes toetaksid seda tööd ka rahaliselt,
et võimalikult paljud tagakiusatud usklikud
võiks leida endale turvalise paiga ja saada õpetust.
Eriti veel verivärsked, noored usklikud, kes ei tea Sinust palju,
kuid kes teavad, et nad tahavad järgida Sind.
Aitäh, et juhid nad õigete kontaktide juurde,
kes omakorda suunavad neid edasi sinna turvakodudesse.
Aitäh, et õnnistad neid Egiptuse usklikke
ja tood elu sinna turvakodusse.
Aitäh, et aitad neil usklikel olla valguseks kogu oma kogukonnale
Tänud Sulle, et ka Iraagi kristlased saavad elada rahus.
Palume, et hoiaksid ja varjaksid kõiki neid turvakodusid,
et nad ei peaks asjatult maksma liiga kõrget hinda.
Aitäh Sulle Issand, et Sina täidad
kõik nende maised, praktilised ja vaimsed vajadused Jeesuse nimel
ja ükski oht ei ähvarda Su kalleid neis turvakodudes.
Aamen.
Peaksime vahel saatma Matise mõnesse turvakodusse õpetama.
Mine tea, mis kõik juhtuda võib!
Meie jaoks veel üks uus koht
ja samas miski, millest polnud varem kuulnudki
ehk Gaza tsoon.
St Gaza tsoonist olin muidugi kuulnud nagu paljud teisedki.
Teame ju, kuidas terrorirühmitus Hamas
valitseb ja sõdib seal.
Tegu on väikese piirkonnaga,
kus u 2000 miljonit inimest kannatab puuduse ja näljahäda käes
ning kus on palju raskusi.
Samas, kõige selle keskel, on seal üks väike kristlik kool.
Ühtlasi on seal säilinud üks väike protestantlik kogudus.
Hannu, räägi palun veidi ka selle kristliku kooli olukorrast,
mida oleme toetanud.
Eks Gaza sektor ole meile kõigile teada,
kuna sellest kuuleb pidevalt uudistes.
Ei hakka siinkohal
Lähis-Ida konflikti osas seisukohta võtma,
aga sealsed inimesed kannatavad.
Seal on palju varemeid, hävitatud elusid ja murtud südameid.
Noortel pole mingeid tuleviku väljavaateid.
Gazat nimetatakse maailma suurimaks avavanglaks,
kui nii võiks öelda.
Inimesed on seal kui vangis ja seal pole väga mingeid võimalusi.
Ja kristlased on seal paigas harukordne nähtus.
Kuna aga oleme saanud rohkem ressursse,
oleme saanud ka laiendada oma sealset tööd.
Seal Gaza kristlikus koolis õpib üle 200 õpilase
ja nad on täiega alatoitunud nagu paljud sealsed inimesed.
Koolis õppides saavad nad aga iga päev süüa, toetust ja abi.
Nii on mu palve, et selle kooli töö võiks ikka jätkuda
olles valguseks ja soolaks seal.
Sest kõige väiksemgi valgus
paistab pilkases pimeduses kirkalt ja kaugele.
Aitäh taevane Isa
selle väikese valgusallika eest seal Gaza sektoris.
Selle väikese koguduse ja kooli eest,
kus õpilased saavad kuulda õpetust Jeesusest Kristusest.
Aitäh, et oled läbi aastate ja aegade hoidnud ja varjanud seda kooli,
nii et see on endiselt olemas.
Palume ka paljude alatoitunud õpilaste pärast.
Sa oled Jumal, kellel on piisavalt kõike,
mistõttu siruta siis oma käsi,
et abi võiks jõuda õigetest kohtadest õigeks ajaks,
nii et need õpilased saaks toidust ja saaksid õppida ning kuulda Sinust.
Ja las Sinu Sõna levida nende laste kaudu
ka nende ümbruskonda.
Aita nii, et tuleks veel aegu ja päevi,
kus sealne kool ja kogudus võiksid õitseda kõige täiega
ning kuulutada Sinu Sõna kõigile seal paigas elavatele inimestele.
Jeesuse nimel, aamen.
Hannu, Hiina on olnud viimasel ajal väga su südamel
ja me oleme oma saadetes ka Hiinast rääkinud.
Me aeg on küll juba otsakorral, aga palu veel ka Hiina pärast kiiresti.
Peale Hiinas alanud kultuurirevolutsiooni 60'ndatel
on kogetud ikka täitsa enneolematuid asju.
Tol ajal oli seal pea miljon kristlast.
Täna aga arvatakse, et seal on juba 130 miljonit kristlast.
Kristlaste suurim ärkamine, aga ka tagakius toimub Hiinas.
See on käinud lainetena ja täna on taas üks tagakiusu laine.
Kogudustel ei lubata avalikult esil olla ja neid pannakse ka kinni.
Ka on keelatud lastel ja noortel jumalateenistustel käia.
Nii tahame saata Hiinasse Piibleid, mida nad vajavad;
edastada satelliitraadio kaudu vägagi vajatud piibliõpetust
ja saata kodudesse pühapäevakooli pakette.
Piloothange, mille läbi viisime, oli väga edukas
ja nüüd tahame veelgi enam panustada sellesse,
nii et lööge kõik kaasa,
et nad saaks endale Piibli ja selle pühapäevakooli paketi.
Aamen.
Matias, palveta palun ka selle töö eest.
Aitäh Jeesus Hiina koguduse eest! Sinu Ihu eest seal Hiinas.
Aitäh, et oled koos nendega ja lased neil tunda end.
Palume, et iga Piibel, mida sealsed usklikud vajavad,
jõuab kohale,
nagu ka need pühapäevakooli paketid.
Aitäh Issand, et oled neile ligi ka nö põranda all toimetades.
Aitäh, et annad neile julgust viia seda suurt ärkamist edasi,
et kogu Hiina saaks Sind tundma.
Usume, et Sinu jaoks on see võimalik.
Ka nende usklike kaudu, keda Märtrite Hääl saab toetada.
Aitäh, et sirutad oma käe ja tugevdad Hiina usklikke,
Jeesuse nimel, aamen.
Aamen.
Aitäh teile, Matias ja Hannu
ja aitäh kõigile teile, kes olite meiega.
Rohkem palveteemasid on leitavad Märtrite Hääle ajakirjast,
mis on tasuta tellitav kodulehelt www.marttyyrienaani.fi
Ühtlasi palvetame teisipäeva õhtuti nii Facebookis kui Youtubes k 18.00
Ühtlasi oleme alati leitavad sotsiaalmeediast,
kus leiate olulisi ja värskeid palveteemasid.
Olge õnnistatud!
Tõlge: Anne-Ly Raukas